CELEX: 32010R0380
Language: sk
Date: 2010-04-30 00:00:00
Title: Nariadenie Komisie (EÚ) č. 380/2010 z  30. apríla 2010 o zatriedení určitého tovaru do kombinovanej nomenklatúry

5.5.2010   
            
            
               SK
            
            
               Úradný vestník Európskej únie
            
            
               L 112/4
            
         NARIADENIE KOMISIE (EÚ) č. 380/2010
   z 30. apríla 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný kód KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného kódu KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. apríla 2010
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Tablety s hmotnosťou 1 772 mg určené na maloobchodný predaj, jedna tableta obsahuje (hmotnostných %)
                  
                              —
                           
                           
                              uhličitan vápenatý (zodpovedá 630 mg vápnika)
                           
                           
                              88,9
                           
                        
                              —
                           
                           
                              škrob
                           
                           
                              3,5
                           
                        
                              —
                           
                           
                              hydroxypropylmetylcelulózu
                           
                           
                              2,7
                           
                        
                              —
                           
                           
                              krospovidón
                           
                           
                              1,9
                           
                        
                              —
                           
                           
                              maltodextrín
                           
                           
                              1,3
                           
                        
                              —
                           
                           
                              minerálny olej
                           
                           
                              1,2
                           
                        Jedna tableta okrem toho obsahuje 7 μg [= 284 IU (medzinárodných jednotiek)] vitamínu D3 (cholekalciferolu). Ostatné látky sú prítomné v množstvách menších ako 1,0 hmotnostných %.
                  Odporúčaná denná dávka uvedená na obale je jedna tableta denne.
                  Podľa informácií na obale sa výrobok používa na preventívnu liečbu napríklad proti osteoporóze a na posilnenie kostí.
               
               
                  2106 90 92
               
               
                  Zatriedenie je určené všeobecnými pravidlami 1 a 6 výkladu kombinovanej nomenklatúry, poznámkou 1 ku kapitole 28, doplnkovou poznámkou 1 ku kapitole 30 a znením kódov KN 2106, 2106 90 a 2106 90 92.
                  Keďže výrobok obsahuje látky, na ktoré sa nevzťahuje poznámka 1 písm. a), d) alebo e) ku kapitole 28, je potrebné výrobok z tejto kapitoly vylúčiť.
                  Množstvo prijatých minerálov alebo vitamínov (vápnika a vitamínu D3) podľa odporúčanej dennej dávky uvedenej na obale nie je výrazne vyššie ako odporúčaná denná dávka na udržanie všeobecného zdravia alebo zdravého života. Výrobok nespĺňa požiadavku posledného odseku doplnkovej poznámky 1 ku kapitole 30 a nemôže sa teda zatriediť do položky 3004 [pozri tiež vysvetlivky ku kombinovanej nomenklatúre (KN EN) ku kapitole 30, doplnková poznámka 1 bodu 3].
                  Vzhľadom na vlastnosti výrobku je preto potrebné zatriediť ho ako potravinový prípravok položky 2106.